钦定古今图书集成/明伦汇编/氏族典/第332卷 > 刘沉
## 钦定古今图书集成/明伦汇编/氏族典/第332卷 > 刘沉

按《晋书刘沉传》：“沉字道真，燕国蓟人也。世为北州名
族。少仕州郡，博学好古。齐王冏辅政，引为左长史，迁
侍中，后领雍州刺史。及张昌作乱，诏河间王颙遣沉
讨之，颙不奉诏。张方既逼京都，王师屡败。王湖祖逖
言于长沙王乂曰：‘刘沉忠义果毅，雍州兵力足制河
间，宜启上诏沉使发兵袭颙。颙窘急，必召张方以自
救，此计之良也’。”乂从之。沉奉诏驰檄四境，袭长安。颙
大惧，急呼张方，沉乘胜攻之。张方夜至，沉军惊溃，与
麾下百馀人南遁，为陈仓令所执。颙怒鞭之而后腰
斩。